Diari Oficial de la Generalitat Valenciana


Sumari del DOGV 9219, del 19-11-2021 (2021/11845)

Extracte de la Resolució de 3 de novembre de 2021, del president de l'Institut Valencià de Competitivitat Empresarial (IVACE), per la qual s'aprova la convocatòria d'expressions d'interés per a l'adquisició de vehicles elèctrics endollables i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana), Pla de Recuperació, Transformació i Resiliència Europeu.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11243


Data del document
:   03-11-2021

Organisme emissor
:   Institut Valencià de Competitivitat Empresarial

Tipus de document
:   Extracte

Descriptors 

:   * ajuda pública

Extracte de la Resolució de 3 de novembre de 2021, del president de l'Institut Valencià de Competitivitat Empresarial (IVACE), per la qual s'aprova la convocatòria d'expressions d'interés per a l'adquisició de vehicles elèctrics endollables i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana), Pla de Recuperació, Transformació i Resiliència Europeu. [2021/11119]  
BDNS (identif.): 594044.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/594044  
i en la pàgina web de l'IVACE:  
http://www.ivace.es  
  
Primer. Objecte  
Dur a terme la convocatòria d'expressions d'interés de l'IVACE per a incentivar i promoure la realització d'actuacions, per part dels diferents òrgans de l'Administració de la Generalitat Valenciana, d'adquisició de vehicles elèctrics «endollables» i de pila de combustible, i d'implantació d'infraestructures de recàrrega de vehicles elèctrics en la Comunitat Valenciana, en el marc del programa d'incentius a la mobilitat elèctrica (MOVES III), fomentant així la disminució de les emissions de CO2; i d'altres emissions contaminants, la millora de la qualitat de l'aire, l'estalvi energètic i la diversificació de les fonts energètiques en el transport.  
Les actuacions objecte d'expressió d'interés, són les previstes com a actuació 1 «Adquisició de vehicles elèctrics endollables i de pila combustible» i actuació 2 «Implantació d'infraestructura de recàrrega de vehicles elèctrics», en el Reial decret 266/2021, de 13 d'abril, pel qual es regulen programes d'incentius lligats a la mobilitat elèctrica (MOVES III), i que es duran a terme pels diferents òrgans de l'Administració de la Generalitat.  
A l'efecte d'elegibilitat per a l'admissió de les actuacions, sempre que l'entitat beneficiària no tinga activitat econòmica per la qual oferisca béns i/o serveis en el mercat, s'exigirà que la data de la factura corresponent a l'adquisició i instal·lació de la infraestructura corresponent siga posterior al 9 d'abril de 2021.  
  
Segon. Bases reguladores  
Reial decret 266/2021, de 13 d'abril, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla, per a l'execució de programes d'incentius lligats a la mobilitat elèctrica (MOVES III) en el marc del Pla de Recuperació, Transformació i Resiliència Europeu, publicades en el BOE número 89, de 14 d'abril de 2021.  
  
Tercer. Entitats beneficiàries  
Podran presentar expressions d'interés a la present convocatòria, els diferents òrgans de l'Administració autonòmica de la Generalitat Valenciana, d'acord amb la classificació establida en l'article 2.1.b de la Llei 40/2015, d'1 d'octubre, de règim jurídic del sector públic.  
  
  
Quart. Quantia  
De conformitat amb el que es preveu en l'article 6, apartat 2, del Reial decret 266/2021, de 13 d'abril, la Comunitat Valenciana ha comunicat mitjançant escrit dirigit a la Direcció General de l'IDAE, la quantitat reservada per a la realització de les inversions directes que es vagen a dur a terme en les tipologies d'actuacions 1 i 2 contemplades en l'annex I del citat Reial decret. Així doncs, el pressupost per a la concessió de les ajudes previstes en la present resolució serà d'1.066.589 euros, amb càrrec a la línia pressupostària de l'IVACE S6849000 «Estalvi i eficiència energètica».  
Les ajudes regulades per la present convocatòria podran ser cofinançades amb el Mecanisme de Recuperació i Resiliència, establit pel Reglament (UE) 2021/241 del Parlament Europeu i del Consell, de 12 de febrer de 2021, en la mesura que els programes d'incentius aprovats pel Reial decret 266/2021, de 13 d'abril, resulten inclosos en el Pla de Recuperació, Transformació i Resiliència que s'aprove per les institucions europees competents.  
La quantia de l'ajuda per a cada tipologia d'actuació, queda establida en l'article 4 de la convocatòria.  
  
Cinqué. Termini de presentació de les sol·licituds  
El termini de presentació d'expressions d'interés contenint la sol·licitud d'ajuda a aquest programa s'iniciarà el 23 de novembre de 202 1 i finalitzarà el 31 de desembre de 2023.  
  
Sisé. Altres dades  
1. L'estació de recàrrega per a vehicles elèctrics haurà de trobar-se dins del territori de la Comunitat Valenciana.  
2. Es considera inversió elegible del projecte, l'indicat en l'article 5 de la convocatòria per a cadascuna de les tipologies d'actuació.  
  
3. Documentació: la prevista en l'article 10 de la convocatòria.  
4. Forma de justificació: en els termes previstos en l'article 14 de la convocatòria.  
5. Les entitats beneficiàries, en el termini de 12 mesos comptats des de l'endemà a la data d'adjudicació del corresponent contracte, hauran de justificar la realització de l'actuació objecte de subvenció. Així mateix, la data per a publicar la licitació haurà de ser posterior al 9 d'abril de 2021 i anterior al 31 de desembre de 2023.  
  
València, 3 de novembre de 2021.- El president de l'IVACE: Rafael Climent González.